CELEX: 32008L0013
Language: sk
Date: 2008-03-11 00:00:00
Title: Smernica Európskeho parlamentu a Rady 2008/13/ES z  11. marca 2008 , ktorou sa zrušuje smernica Rady 84/539/EHS o aproximácii právnych predpisov členských štátov týkajúcich sa elektromedicínskeho zariadenia používaného vo veterinárnom lekárstve (Text s významom pre EHP)

19.3.2008   
            
            
               SK
            
            
               Úradný vestník Európskej únie
            
            
               L 76/41
            
         
      SMERNICA EURÓPSKEHO PARLAMENTU A RADY 2008/13/ES
   z 11. marca 2008,
   ktorou sa zrušuje smernica Rady 84/539/EHS o aproximácii právnych predpisov členských štátov týkajúcich sa elektromedicínskeho zariadenia používaného vo veterinárnom lekárstve
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               V politikách Spoločenstva zameraných na lepšiu právnu úpravu sa zdôrazňuje význam zjednodušovania vnútroštátnych právnych predpisov a právnych predpisov Spoločenstva ako významného prostriedku zvyšovania konkurencieschopnosti podnikov a napĺňania cieľov lisabonskej agendy.
            
         
               (2)
            
            
               Metóda posudzovania zhody ustanovená smernicou Rady 84/539/EHS (3) už ďalej nie je potrebná na účely vnútorného trhu a obchodu s tretími krajinami.
            
         
               (3)
            
            
               Fungovanie vnútorného trhu a ochranu užívateľov a zvierat možno lepšie zabezpečiť inými právnymi predpismi Spoločenstva.
            
         
               (4)
            
            
               Smernica 84/539/EHS by sa preto mala zrušiť.
            
         
               (5)
            
            
               V dôsledku zrušenia smernice 84/539/EHS sa po 31. decembri 2008 už nebude používať vzor značky o zhode z prílohy III k uvedenej smernici a zodpovedajúce vnútroštátne vykonávacie opatrenia sa budú musieť zrušiť,
            
         PRIJALI TÚTO SMERNICU:
   Článok 1
   Smernica 84/539/EHS sa týmto zrušuje s účinnosťou od 31. decembra 2008.
   Článok 2
   Členské štáty prijmú a uverejnia do 31. decembra 2008 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto opatrení a tabuľku zhody medzi týmito opatreniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   
      V Štrasburgu 11. marca 2008
      
         
            Za Európsky parlament
         
         
            predseda
         
         H.-G. PÖTTERING
         
      
      
         
            Za Radu
         
         
            predseda
         
         J. LENARČIČ
         
      
   
   
      (1)  Stanovisko zo 16. januára 2008 (zatiaľ neuverejnené v úradnom vestníku).
   
      (2)  Stanovisko Európskeho parlamentu z 29. novembra 2007 (zatiaľ neuverejnené v úradnom vestníku) a rozhodnutie Rady zo 14. februára 2008.
   
      (3)  Ú. v. ES L 300, 19.11.1984, s. 179. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).